  Туспуктэм: Григорий Фомин Наталия Сильвестрова Удмуртиын 471 школалэсь но нылпи садлэсь вуоно дышетскон арлы дась луэмзэ эскеризы, со огъя лыдлэсь 40 процент луэ. Оглом ӧриос 1 сюрс 189 ужъюртэ вуылозы. Со сярысь улосвыл тӧролэн но кивалтэтлэн пресс-службазы ивортӥз. Эскеронъёсты 15-тӥ гудырикошконозь йылпумъяны малпало. Алнаш, Вавож, Грак но Ува ёросъёсысь школаосын ужъёсты быдэстӥзы ни. Озьы ик Удмуртиысь дышетонъя но тодосъя министр Светлана Болотникова дышетсконын воштӥськонъёс сярысь вераз. « 1-тӥ куарусёнысен школаосын визьноданъя советникъёс ужалозы. Туэ выль ӧнерчиос 335 школае вуозы. Бадӟым классъёслы историяя выль учебник потоз, озьы ик ужудысъёсын тодматон занятиос радъяськозы. Сыӵе урокъёсын пиналъёс кунысь тужгес но кулэлыко ужпӧръёсын но профессиосын тодматскозы » Светлана Болотникова, Удмуртиысь дышетонъя но тодосъя министр Тодэ вайытом, Удмуртиын «Школьное молоко» программалэсь палэнтӥськыны быгатозы. Тегъёс: школаос нылписад Мерлык Удмуртия  